“सत्तेत असलेल्या काँग्रेसने लोकशाहीला ओलीस ठेवले”; पंतप्रधान मोदींचा काँग्रेसवर निशाणा

Mahaenews A link to your homepage with your site title as anchor text
PM Modi : भारतीय लोकशाहीच्या सर्वात काळ्या अध्यायांपैकी एक असलेल्या आणीबाणीला ५० वर्षे उलटून गेली आहेत. भारतातील लोक तो संविधान हत्येचा दिवस म्हणून पाळतात. या दिवशी भारतीय संविधानात नमूद केलेल्या मूल्यांना बाजूला ठेवण्यात आले. मूलभूत अधिकार संपवण्यात आले.

माध्यम स्वातंत्र्य हिरावून घेण्यात आले. अनेक राजकीय नेते, सामाजिक कार्यकर्ते, विद्यार्थी आणि सामान्य नागरिकांना तुरुंगात टाकण्यात आले आहे. असे वाटत होते की सत्तेत असलेल्या काँग्रेस सरकारने लोकशाहीला ओलीस ठेवले आहे, असे म्‍हणत पंतप्रधान नरेंद्र मोदी यांनी कॉंग्रेसला लक्ष्य केले.

‘द इमर्जन्सी डायरीज – इयर्स दॅट फोर्ज्ड अ लीडर’ या ब्लूक्राफ्टचे पंतप्रधान नरेंद्र मोदी यांच्‍या हस्‍ते प्रकाशन करण्‍यात आले. याप्रसंगीआणीबाणीला ५० वर्षे झाल्यानिमित्त पंतप्रधान नरेंद्र मोदी यांनी आपले मत मांडले. २५ जून १९७५ रोजी देशात आणीबाणी जाहीर करण्यात आली होती. त्यामुळे भाजप आजचा दिवस संविधान हत्या दिन म्हणून पाळतो.

हेही वाचा –  मुकेश अंबानी– गौतम अदानी इंधन विक्रीसाठी एकत्र

नरेंद्र मोदी म्‍हणाले, जेव्हा आणीबाणी लागू करण्यात आली तेव्हा मी त्यावेळी संघाचा युवा प्रचारक होतो. आणीबाणीविरोधी चळवळ माझ्यासाठी शिकण्याचा अनुभव होता. या काळात मला सर्व राजकीय क्षेत्रातील लोकांकडून खूप काही शिकायला मिळाले.

ब्लूक्राफ्ट डिजिटल फाउंडेशनने त्यातील काही अनुभवांचे संकलन केले याचा मला खूप आनंद आहे. त्याची प्रस्तावना एचडी देवेगौडा यांनी लिहिली आहे. ते स्वतः आणीबाणीच्या विरोधात एक अनुभवी नेते होते, असे त्‍यांनी सांगितले.

तसेच आणीबाणीच्या काळातील त्या काळ्या दिवसांची आठवण किंवा त्या काळात ज्यांच्या कुटुंबांनी त्रास सहन केला त्यांना मी सोशल मीडियावर त्यांचे अनुभव शेअर करावे. यामुळे १९७५ ते १९७७ या लज्जास्पद काळाबाबत तरुणांमध्ये जागरूकता निर्माण होईल, असे आवाहनही त्‍यांनी केले.

महाईन्यूज-X वर फॉलो करा : महाईन्यूजला instagram वर फॉलो करा